b'\n_START_ARTICLE_\nUnani\n_START_PARAGRAPH_\nUnani eller unanimedisin er klassisk gresk medisin videreutviklet av araberne til en behandlingsform der de fire kroppsv\xc3\xa6skene blod, slim, gul galle og svart galle, samt balansen mellom disse, spiller en sentral rolle. Planter, urter og oljemassasje benyttes i behandlingen. Denne type behandling er utbredt blant muslimer i Midt\xc3\xb8sten, Pakistan og India. I India praktiseres unanimedisin ved sykehus som har offentlig godkjennelse.'